Lav et referat af nedenstående tekst:

Tekst:
Det vrimler med gæster i Fårup Sommerland i sommerhalvåret, og mange forbinder formentligt stedet med store forlystelser, flot natur og ikke mindst familiehygge. Samme oplevelse af stedet har Line Maria Jacobsen også altid haft. Hun har to børn på henholdsvis seks og ni år, der elsker at besøge forlystelsesparken, og som tilmed har haft sæsonkort til den i flere år. Den yngste, Theo, har dog et ultrasjældent syndrom, hvilket - i takt med han er blevet ældre -har givet store udfordringer for familien, når de skulle i Fårup Sommerland. Puslebordet er for lille Basilicata-Akhtar-syndrom hedder det, og ifølge moren er der blot to i hele Danmark, der har det samt omkring 50 på verdensplan. Handicappet betyder blandt andet, at Theo sidder i kørestol og fortsat går med ble. - Vi har kunnet lægge ham på et almindeligt puslebord, som nu er alt for lille til ham, eller også har vi kunnet lægge ham på gulvet, og det, synes jeg, er uværdigt, siger Line Maria Jacobsen, og gør det klart, at hun ikke mener, det er i orden. - Uanset om man er handicappet eller ej, så skal man have et værdigt liv. Og det er ikke værdigt at skulle skiftes til offentligt skue eller ligge på et gulv, fordi man stadigvæk går med ble, når man er seks år, siger hun. Sønnen Theo er ellers helt vild med at komme i Fårup Sommerland. Derfor tænkte den handlekraftige mor, at der skulle gøres noget ved problemstillingen. Positiv respons I oktober sendte hun Fårup Sommerlands direktør en mail og gjorde ham opmærksom på de ringe forhold. Efterfølgende talte de i telefon, og her oplevede hun en 'lydhør' direktør, der spurgte ind til, hvilke ændringer der skulle til, før familien med ro i sindet kunne tage i Fårup Sommerland. Og til denne sæson var problemet så løst, eftersom Fårup Sommerland har fået nye skiftefaciliteter til store børn og voksne. Se de nye faciliteter i bunden af artiklen I et opslag på Facebook takker Line Maria Jacobsen nu Fårup Sommerland for ændringerne. I opslaget forsøger hun også at sprede budskabet, så det kan komme andre familier til gode. - Del meget gerne, da jeg ved, at andre afholder sig fra besøg i Fårup Sommerland pga. manglende skiftefaciliteter til store børn og voksne ❤️ Opslaget er blevet delt 4300 gange og har fået 3400 likes, så noget tyder på, at ændringen har været ventet. Nu glæder moren sig igen til at besøge Fårup Sommerland sammen med sin søn og resten af familien. - Det bliver godt. Nu slipper Theo for at ligge på et gulv, der er koldt og måske beskidt. Så det er rigtig dejligt. Derudover får vi forældre en ordentlig arbejdsstilling, i stedet for vi skal rode rundt på gulvet, siger hun og understreger, at Fårup Sommerland har været meget åbne i dialogen.

Referat:
Line Maria Jacobsens handicappede søn var nødt til at blive skiftet på Fårup Sommerlands gulv.